De Gruibus et Ciconiis Africae lihycae x Aethiopiae et Arabiae in genere. 
Gruis duas species in Aegypto observavimus Gr. cineream et Virginem. Utramque 
Alexandriae cicurem vidimus, Virginis duo specimina ibidem viva pretio acquisivimus et unius 
pellem, alterius sceleton Berolinum adtuli. Grus Arabis Ghurnuk plures Gheranik 
Vfvoi Graecis vocantur, neque aliud nomen alteri speciei dederunt. Doctiores Arabes, quos 
praesente ave de nomine interrogaremus non aderant. Gruum immensa silentia et clangosa 
agmina a die xxvm Mensis Decembris inde anno mdcccxxi in Nubia ultra Syenam meridiem 
versus volantia per totum Decembrem et Ianuarium quotidie fere vidimus, redeuntia agmina 
nullo tempore observavimus. Maximus numerus G. virginis specie effici videbatur. Inter tot 
centenaque agmina unicum considentem in deserto vidimus, nec uno quidem specimine potiri 
potuimus, cum altissime volarent. Experientia nostra Hasselquistii relationi quod ad tempus 
migrationis versus austrum contraria est, sed relationem aliorum scripsit ille, nos vidimus. 
Gruem Virginem solam inter omnes aves pectine oculari carere, quod Perrault statuit, Alexan- 
driae avroypla refutavi et oculos Berolinum attuli. 
ClCONlAE generis quatuor species observavimus, sed tribus tantum potiti sumus. Tres 
illae formae ad Sphenorrhynchorum seriem pertinent, quarta, maxima, nigro et albo varia, don- 
galana, Mycteria ephippiorrhyncha fuisse videtur, quam Riippell felicius venatus est. Nos vero 
SPHENORRHYNCHIS, albo et nigro europaeis et tertia propria specie Sph. Abdimii potiti sumus. 
Sphenorr. album, itinere forsan ex Europa facto fatigatum, aliquem Novembre prope Tor pueri 
manu ceperant, plures vidimus, nunquam vero greges observavimus. Sphenorr. nigram in supe- 
riori Aegypto prope oppidum Siut Octobre ter observavimus tribusque potiti sumus. Sphenor- 
rhynchum Argalam etiam e Cordofan Aethiopiae Francofurtum missum esse Temminck retulit. 
Ois. color. 
Harum omnium Ciconiarum commune nomen apud Arabes Anaseh erat, singulae vero 
species singulis etiam nominibus vocabantur. ClCONIAM albam Torenses Bellari ( Beldrig 
Golius), nigram Aegyptii Anaseh mt V r /A et Abdimii Dongalani Simbele appellabant. 
Nomina Laklak et el Koko quae ovciJ.aTOTroi^Tiy.a et Arabum veteribus scriptoribus usitata sunt, 
nunquam audivimus, neque Hasselquist et Forskal eorum nominum mentionem fecerunt. 
Vocem JBulugt ( Abu lugt?), quam lexicograpbus francogallus recentior Ruphy tradit 
in ore vulgi non invenimus. Ciconiarum europaearum nidos alteros in Aegypto, Syria, Arabia, 
Nubia et Aethiopia, sexenni terrarum illarum experientia facta, nusquam vidimus. Redeuntes ex 
Aegypto Ciconias Shaw medio Aprili MDCCXXII in Syria vidit. Voyages I. pag. 167. 
Berolini Decembre mdcccxxxii. 
